
			BESTELAKO XEDAPENAK

			LEHENDAKARITZA

			4016

			EBAZPENA, 2024ko abuztuaren 13koa, Trantsizio Sozialaren eta 2030 Agendaren idazkari nagusiarena, 2030 Agenda Bonuen Programaren 2024ko dirulaguntzen deialdia ebazten duena.

			Otsailaren 15eko 23/2022 Dekretuaren bitartez, 2030 Agendaren arloko proiektuetarako dirulaguntzak arautu ziren, EAEko elkarteen sareko erakundeek 2030 Agendarekin eta Garapen Jasangarriko Helburuekin lotuta dibulgazioko, hezkuntzako, prestakuntzako edo herritarren partaidetzako ekintzak sustatzeko eta ugaritzeko laguntza gehigarri gisa.

			Trantsizio Sozialaren eta 2030 Agendaren idazkari nagusiaren 2024ko martxoaren 13ko Ebazpenaren bidez, 2024rako laguntzen deialdia egin zen Euskal Autonomia Erkidegoan diruz lagun daitekeen proiekturen bat garatzen duten irabazi-asmorik gabeko erakundeentzat, 2030 Agenda Bonuen Programaren dirulaguntzak arautzen dituen otsailaren 15eko 23/2022 Dekretuaren 3. artikuluaren arabera.

			Balorazio Batzordea, aipatutako 23/2022 Dekretuaren 11.2 artikuluan arautua eta 2024rako laguntzen deialdi ebazpenaren 7. artikuluan horretarako izendatua, pertsona hauek osatu dute:

			– Berrikuntza Sozialaren Zuzendaritzaren titularra: Asier Aranbarri Urzelai, Berrikuntza Sozialaren zuzendaria, batzordeburua.

			– Lehendakaritzako teknikari bat: Carolina Aguirre Mastrangelo, Berrikuntza Sozialaren Zuzendaritzako teknikaria, batzordeko bokala.

			– Lehendakaritzako teknikari bat: Susana de Irazu Sopeña, Berrikuntza Sozialaren Zuzendaritzako teknikaria, batzordeko idazkaria.

			– Amaia Uribe Villar andrea, Lehendakaritzako Berdintasunerako Administrazio Unitateko emakumeen eta gizonen berdintasunaren arloko aholkulari aditu gisa; hitza izan du, baina botorik ez.

			Balorazio Batzordearen txostena ikusita, eta Berrikuntza Sozialaren Zuzendaritzak egindako proposamena ikusita, honako hau

			EBAZTEN DUT:

			Lehenengoa.– 2030 Agendaren arloko proiektuak egiteko laguntzak esleitzea I. eranskinean zerrendatutako erakundeei, aipatutako eranskinean zehazten diren zenbatekoen arabera, EAEko elkarteen sareko erakundeek 2030 Agendarekin eta Garapen Jasangarriko Helburuekin lotuta garatutako dibulgazioko, hezkuntzako, prestakuntzako edo herritarren partaidetzako ekintzak sustatzeko eta ugaritzeko laguntza gehigarri gisa.

			Bigarrena.– Laguntzak ukatzea II. eranskinean ageri diren erakundeei, eranskinean bertan ematen diren arrazoiengatik.

			Hirugarrena.– III. eranskinean jasotako erakundeek aurkeztutako eskabideetan atzera egitea onartzea.

			Laugarrena.– Ebazpen hau Euskal Herriko Agintaritzaren Aldizkarian argitara dadila agintzea.

			Bosgarrena.– Ebazpen honek amaiera ematen dio administrazio-bideari, eta, beronen aurka, berraztertze-errekurtsoa aurkez dakioke organo berari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke, zuzenean, Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera, betiere Administrazio Publikoen Administrazio Prozedura Erkidearen urriaren 1eko 39/2015 Legearen 112. artikuluan eta hurrengoetan xedatutakoaren arabera.

			Vitoria-Gasteiz, 2024ko abuztuaren 13a.

			Trantsizio Sozialaren eta 2030 Agendaren idazkari nagusia,

			ION MUÑOA ERRASTI.

